gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl pt gl gl pt gl gl gl gl gl fr gl de en sv fr de de gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Contra os estereotipos da muller, tamén desde o cinema europeo
Cuarta feira, 28 de setembro de 2022
II Encontro Internacional de Mulleres Cineastas
Agnès Jaoui, Isabel Coixet, Carin Bräcke, Patricia Ferreira e Bina Daigeler disertaron esta quinta feira en Compostela sobre o 'cine feminino'.
Tags: cinema estereotipos filmes muller
Cartaz do encontro internacional
As mulleres do mundo do cine reunidas esta quinta feira en Compostela no II Encontro Internacional da Asociación de Mulleres Cineastas e dos Medios Audiovisuais (CIMA) non só se preocupan pola escasa representación do seu sexo no sector, senón pola imaxe que se ofrece del nos relatos cinematográficos.
Para a directora francesa Agnès Jaoui, que outorga moito "poder" aos "modelos que vehiculan os medios", os filmes deben deixar de mostrar "clixés" para representar mulleres reais, xa que "o cine ten o poder de acelerar" o cambio.
A madrileña Patricia Ferreira tamén cre que nas producións audiovisuais "non aparecen os modelos que a sociedade debe seguir". E a catalá Isabel Coixet considera que "existe un cine dominante onde hai uns estereotipos pon ganas de vomitar".
A sueca Carin Bräck mostrou a súa "estrañeza" polo problema da conciliación familiar, xa que os nenos teñen "pai e nai", polo que o "único" inconveniente que se podería expor é se ambos os dous proxenitores traballasen á mesma hora.
Pola súa banda, a deseñadora de vestiario alemá Bina Daigeler chamou a atención sobre o "interesante" de poder coñecer neste encontro -que remata este venres- visións de mulleres doutros países sobre a súa situación no mundo do cine.
O obxectivo da xuntanza é crear unha rede de mulleres do audiovisual europeo e elaborar un documento que se denominará Carta de Compostela, en que haberá diversas propostas sobre o futuro inmediato do sector feminino e servirá como documento fundacional.
Só o 8% dos filmes producidos no Estado están dirixidos por mulleres
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto